CELEX: 32006D0016
Language: et
Date: 2006-01-05 00:00:00
Title: 2006/16/EÜ: Komisjoni otsus,  5. jaanuar 2006 , millega muudetakse nõukogu direktiivi 88/407/EMÜ B lisa ning otsuse 2004/639/EÜ II lisa koduveiste sperma imporditingimuste kohta  (teatavaks tehtud numbri K(2005) 5840 all) (EMPs kohaldatav tekst)

17.1.2006   
            
            
               ET
            
            
               Euroopa Liidu Teataja
            
            
               L 11/21
            
         KOMISJONI OTSUS,
   5. jaanuar 2006,
   millega muudetakse nõukogu direktiivi 88/407/EMÜ B lisa ning otsuse 2004/639/EÜ II lisa koduveiste sperma imporditingimuste kohta
   (teatavaks tehtud numbri K(2005) 5840 all)
   (EMPs kohaldatav tekst)
   (2006/16/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 14. juuni 1988. aasta direktiivi 88/407/EMÜ, millega sätestatakse koduveiste sperma ühendusesisese kaubanduse ja impordi korral kohaldatavad loomatervishoiu nõuded, (1) eriti selle artikli 10 lõike 2 esimest lõiku, artikli 11 lõiget 2 ning artikli 17 teist lõiku,
   ning arvestades järgmist:
   
               (1)
            
            
               Direktiivi 88/407/EMÜ muudeti nõukogu direktiiviga 2003/43/EÜ (2) ning seetõttu oli vaja muuta komisjoni otsuseid loomatervishoiu nõuete kohta koduveiste sperma importimisel ühendusse.
            
         
               (2)
            
            
               Seepärast võttis komisjon vastu 6. septembri 2004. aasta otsuse 2004/639/EÜ, millega sätestatakse koduveiste sperma imporditingimused, (3) ning sellesse ühtsesse dokumenti koondati kõik koduveiste sperma impordieeskirjad.
            
         
               (3)
            
            
               Ometi on esinenud probleeme veiste sperma impordi puhul kolmandatest riikidest, kuna direktiivi 88/407/EMÜ B lisas ja otsuse 2004/639/EÜ II lisas on teavet puudu või see on ebaõige, ning seetõttu tuleks nimetatud dokumente vastavalt muuta.
            
         
               (4)
            
            
               Ettevõtjate kohanemiseks käesolevas otsuses sätestatud uute nõuetega on asjakohane ette näha üleminekuaeg, mille jooksul võib enne käesoleva otsuse kohaldamise kuupäeva kohaldatavas veterinaarsertifikaadi näidises sätestatud nõuetele vastavat koduveiste spermat teatavatel tingimustel ühendusse importida.
            
         
               (5)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 88/407/EMÜ B lisa muudetakse vastavalt käesoleva otsuse I lisale.
   Artikkel 2
   Otsuse 2004/639/EÜ II lisa asendatakse käesoleva otsuse II lisaga.
   Artikkel 3
   Üleminekuperioodil, mis lõpeb 31. märtsil 2006, lubavad liikmesriigid importida koduveiste spermat, tingimusel et:
   
               a)
            
            
               kõnealune sperma vastab enne käesoleva otsuse kohaldamise kuupäeva kohaldatud otsuse 2004/639/EÜ II lisas esitatud veterinaarsertifikaadi näidises sätestatud nõuetele; ning
            
         
               b)
            
            
               sellega on kaasas nõuetekohaselt täidetud sertifikaat.
            
         Artikkel 4
   Käesolevat otsust kohaldatakse alates 1. jaanuar 2006.
   Artikkel 5
   Käesolev otsus on adresseeritud liikmesriikidele.
   
      Brüssel, 5. jaanuar 2006
      
         
            Komisjoni nimel
         
         
            komisjoni liige
         
         Markos KYPRIANOU
      
   
   
      (1)  EÜT L 194, 22.7.1988, lk 10. Direktiivi on viimati muudetud komisjoni otsusega 2004/101/EÜ (ELT L 30, 4.2.2004, lk 15).
   
      (2)  ELT L 143, 11.6.2003, lk 23.
   
      (3)  ELT L 292, 15.9.2004, lk 21. Otsust on muudetud otsusega 2005/290/EÜ (ELT L 93, 12.4.2005, lk 34).
   
      I LISA
      Direktiivi 88/407/EMÜ B lisa I peatüki lõike 1 punkti d teine lõik asendatakse järgmisega:
      
         “Pädev asutus võib anda loa kasutada punktis d osutatud testide teostamiseks karantiinilaudas kogutud proove. Sellisel juhul ei või punktis a osutatud karantiiniaeg alata enne proovide võtmise kuupäeva. Kui mõne punktis d loetletud testi tulemus osutub positiivseks, viiakse asjaomane loom kohe isolatsiooniruumist ära. Rühmaviisilise isoleerimise korral ei või punktis a osutatud karantiiniaeg ülejäänud loomade puhul alata enne, kui positiivsete testitulemustega loom on ära viidud.”
      
   
   
      II LISA
      
         
            “II LISA
            Impordiveterinaarsertifikaatide näidised
            1.   OSA
            IMPORTIMISEKS ETTENÄHTUD KODUVEISTE SPERMA, MIS ON KOGUTUD VASTAVALT NÕUKOGU DIREKTIIVILE 88/407/EMÜ, MUUDETUD DIREKTIIVIGA 2003/43/EÜ
            Järgmist sertifikaadi näidist kohaldatakse niisuguse sperma impordi puhul, mis on kogutud vastavalt nõukogu direktiivile 88/407/EMÜ, muudetud direktiiviga 2003/43/EÜ.
            
               
            
               
            
               
            2.   OSA
            KODUVEISTE SPERMA, MIS ON KOGUTUD, TÖÖDELDUD JA SÄILITATUD ENNE 31. DETSEMBRIT 2004, ETTE NÄHTUD IMPORTIMISEKS ALATES 1. JAANUARIST 2005 VASTAVALT NÕUKOGU DIREKTIIVI 2003/43/EÜ ARTIKLI 2 LÕIKELE 2
            Järgmist sertifikaadi näidist kohaldatakse alates 1. jaanuarist 2005 niisuguse sperma varude impordi puhul, mis on kogutud, töödeldud ja säilitatud enne 31. detsembrit 2004 vastavalt nõukogu direktiivi 88/407/EMÜ varasematele tingimustele ning imporditud pärast kõnealust kuupäeva vastavalt direktiivi 2003/43/EÜ artikli 2 lõikele 2.